ད་ལོའི་ལོ་འགོར་ཀྲུང་དབྱང་ཁོར་ཡུག་སྲུང་སྐྱོབ་ལྟ་ཞིབ་ཚོགས་ཆུང་དྲུག་པས་རང་ལྗོངས་ལ་ལྟ་ཞིབ་བསམ་འཆར་ལྡོག་འདྲེན་གནང་ནས།མལ་གྲོ་གུང་དཀར་རྫོང་རྒྱ་མ་གཏེར་ཁུལ་གྱི་སྐྱེ་ཁམས་ཁོར་ཡུག་སྲུང་སྐྱོབ་ལས་དོན་ཐད་བླང་བྱ་ཁ་གསལ་བཏོན་ཡོད།རང་སྐྱོང་ལྗོངས་ཏང་ཨུད་དང་སྲིད་གཞུང་ནས་མཐོང་ཆེན་བྱས་ཏེ་ཀྲུང་དབྱང་ཁོར་ཡུག་ལྟ་ཞིབ་ཚོགས་ཆུང་གི་སྤྱིའི་བླང་བྱར་གཞིགས་ནས་མགྱོགས་མྱུར་བཀོད་སྒྲིག་བྱས་པ་དང་གནད་དོན་བཅོས་སྒྲིག་ལ་སྐུལ་སྤེལ་ནུས་ལྡན་བཏང་ཡོད།རིམ་ཁག་ཚན་པ་ཁག་དང་འབྲེལ་ཡོད་ཁེ་ལས་ཀྱིས་གནད་དོན་ལ་དམིགས་ནས་དོན་འཁྱོལ་ནན་ཏན་བྱས་ཏེ་བཅོས་སྒྲིག་ལས་དོན་ཁག་ནུས་ལྡན་དང་གོ་རིམ་ལྡན་པའི་ངང་སྤེལ་ཡོད།